《李卫公祠》
明代·郭槃

杖策还能作帝师，从来侠客负天奇。白衣自拥旌轺出，红拂偏教羽骑随。

大陆龙飞开茂烈，荒原鸡卜有灵祠。勋名到处人争羡，磊落苍崖起义碑。

作者简介：郭槃（?—一五九五），字乐周。南海人。棐弟。明世宗嘉靖四十年（一五六一）举人。授岳州府同知，寻改官延平，复移知桂阳州。明神宗万历二十三年劳瘁而卒。著有《明霞桂华稿》。清温汝能《粤东诗海》卷三○、清道光《广东通志》卷二七九有传。